Die wêreld in foto's – 21 Junie 2017 | Maroela Media
Pous Franciskus bewonder 'n tekening wat 'n kind vir hom gegee het met sy aankoms by 'n weeklikse byeenkoms by die Sint Pietersplein. (AP Photo/Alessandra Tarantino)
Brandweermanne blus 'n brand wat Woensdag in 'n woongebied in Manila in die Filippyne gewoed het. Daar was geen lewensverlies nie, maar 'n aantal huise het in die slag gebly en tientalle gesinne se lewe is deur die brand geraak. (AP Photo/Bullit Marquez)
Polisiebeamptes patrolleer die gebied buite 'n stasie in Brussel in België. Die Belgiese owerhede sê hulle het 'n terreuraanval gefnuik toe soldate 'n verdagte ná 'n ontploffing by 'n besige treinstasie in Brussel geskiet het. (AP Photo/Virginia Mayo)
'n Tier in Suid-Korea lek 'n blok ys met bevrore hoenderstukke daarin vanweë die warm somerweer. 'n Hittegolfwaarskuwing is vir Seoel uitgereik. (AP Photo/Lee Jin-man)
Tao Porchon-Lynch (98), die wêreld se oudste joga-instrukteur, in aksie by 'n geleentheid in Bangalore, Indië, vir internasionale jogadag. (AP Photo/Aijaz Rahi)